Nadobudnúť vlastníctvo zbrane kategórie A alebo zbrane kategórie B s výnimkou dedenia možno len za podmienok ustanovených zákonom o strelných zbraniach a strelive č. 190/2003 Z. z. a na základe nákupného povolenia. Nákupné povolenie sa vydáva nielen v prípade nákupu zbrane v obchode, ale aj v prípade nadobudnutia zbrane medzi držiteľmi zbrojných preukazov, resp. od iných osôb (napr. dedičia). Proti rozhodnutiu o zamietnutí nákupného povolenia možno podať odvolanie. Nákupné povolenie je časovo obmedzené a vydáva sa najdlhšie na dobu šiestich mesiacov.
Ak sa žiadateľovi o vydanie nákupného povolenia, povolenia podľa § 14 ods. 2, zbrojného preukazu, zbrojnej licencie, zbrojného sprievodného listu alebo európskeho zbrojného pasu v plnom rozsahu vyhovie, namiesto rozhodnutia sa žiadateľovi vydá nákupné povolenie, povolenie podľa § 14 ods. 2, zbrojný preukaz, zbrojná licencia, zbrojný sprievodný list alebo európsky zbrojný pas.
§ 70 ods. 2 zákona č. 190/2003 Z. z. o strelných zbraniach a strelive.
dokument vydávaný príslušným útvarom [[Term:policajný zbor|Policajného zboru]], na základe ktorého možno nadobudnúť strelnú zbraň kategórie A alebo kategórie B na účely držania alebo nosenia
§ 11 ods. 1 zákona č. 190/2003 Z. z. o strelných zbraniach a strelive.
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007;